TACC เสิร์ฟ “ชาผลไม้-ชาดำน้ำผึ้ง” รับหน้าร้อนผ่าน “เซเว่นฯ” ทุกสาขา
TACC เสิร์ฟ “ชาผลไม้-ชาดำน้ำผึ้ง” รับหน้าร้อนผ่าน “เซเว่นฯ” ทุกสาขา
11 พ.ค. 2563

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทฯ ได้เปิดตัวสินค้าใหม่ ต้อนรับ Summer ด้วยธีม Fruit Tea Series ชาผลไม้ มีกลิ่นหอมอันมาจากการผสมผสานระหว่างใบชา และ Fruit Syrup ได้อย่างลงตัว โดยได้คัดเลือกใบชาจาก ฟาร์ม ‘เกษตรอินทรีย์’ ที่ปราศจากสารเคมี และยังเป็นการช่วยเหลือชาวไร่เกษตรกร รวมถึงใช้ถุงชาที่ผลิตจากเยื่อที่สามารถย่อยสลายได้  (Bio-degradable) เป็นมิตรกับสิ่งแวดล้อม โดยได้เริ่มวางจำหน่ายที่ร้าน“เซเว่น อีเลฟเว่น” ทุกสาขา ระหว่างวันที่ 23 เมษายน-30 มิถุนายน 2563
นอกจากนี้ ในวันที่ 5 พฤษภาคม-31 กรกฎาคม 2563 เปิดตัวเครื่องดื่มชาดำน้ำผึ้ง วางจำหน่ายที่ “เซเว่น อีเลฟเว่น” ทุกสาขา ภายใต้จุดเด่นด้วยรสชาติจากใบชาสด และใช้น้ำผึ้งเป็นแหล่งความหวานแทนน้ำตาล จึงได้รับเครื่องหมาย “ทางเลือกเพื่อสุขกาพ” พร้อมทั้งใช้ถุงชาที่สามารถย่อยสลายได้ตามธรรมชาติจึงมั่นใจได้ว่า อร่อย สดชื่น ไม่ทำลายสิ่งแวดล้อม
“TACC มั่นใจว่าสินค้าใหม่ที่เปิดขายในช่วงซัมเมอร์จะได้รับการตอบรับจากผู้บริโภคทั่วประเทศ อย่างดีเยี่ยม เพราะเราได้มีการคิดค้นและพัฒนาสูตร ที่ให้รสชาติหอมหวาน กลมกล่อม ให้ความรู้สึกเหมือนกับการชงสด และที่สำคัญวัตถุดิบที่ใช้เป็นใบชาจากธรรมชาติ และถุงชาเรายังเลือกใช้วัสดุที่สามารถย่อยสลายได้ ตอกย้ำถึงการให้ความสำคัญกับสิ่งแวดล้อม” นายชัชชวี กล่าว